Babelscape/SREDFM huggingface dataset:
Can You Feel the Love Tonight

To Can You Feel the Love Tonight είναι τραγούδι του Έλτον Τζον, σε στίχους Τιμ Ράις, το οποίο συμπεριλήφθηκε στην ταινία κινουμένων σχεδίων της Disney, "Ο Βασιλιάς των Λιονταριών", το 1994. Το κομμάτι κυκλοφόρησε και σε single, το οποίο έφτασε το νούμερο 14 των βρετανικών chart και το νούμερο 4 των αμερικανικών "Billboard Hot 100". Στη Γαλλία έφτασε νούμερο 1, ενώ παγκοσμίως πούλησε 11 εκατομμύρια αντίτυπα. Το κομμάτι υπήρξε υποψήφιο για Όσκαρ Καλύτερου Πρωτότυπου Τραγουδιού, με άλλα δύο από την ταινία και, τελικά, κέρδισε.
Circle of Life

To Circle of Life είναι τραγούδι του Έλτον Τζον, σε στίχους Τιμ Ράις, το οποίο συμπεριλήφθηκε στην ταινία κινουμένων σχεδίων της Disney, "Ο Βασιλιάς των Λιονταριών", το 1994. Το τραγούδι ερμήνευσε η Κάρμεν Τουίλι, με τον Lebo M., να κάνει τα εναρκτήρια φωνητικά. Το τραγούδι χρησιμοποιήθηκε ως θέμα έναρξης της ταινίας. Το κομμάτι υπήρξε υποψήφιο για Όσκαρ Καλύτερου Πρωτότυπου Τραγουδιού, μαζί με άλλα δύο κομμάτια από το soundtrack της ταινίας, το "Hakuna Matata" και το "Can You Feel the Love Tonight" το οποίο, τελικά, κέρδισε και το Όσκαρ.

Ως single το τραγούδι έφτασε στο νούμερο 11 των βρετανικών chart και στο νούμερο 18 των αμερικανικών. Επίσης, χρησιμοποιείται σε πάρκα και παρελάσεις της Disney. O στιχουργός Τιμ Ράις, είχε πει: "«Έχω εκπλαγεί από τοο πόσο γρήγορα μπορεί να συνθέσει ένα τραγούδι ο Τζον, του έδωσα τους στίχους περί τις 2 το μεσημέρι και σε περίπου μία ώρα το είχε τελειώσει, έχοντας δημιουργήσει ένα εκπληκτικό demo»".
Μουσείο Κοσμήματος Ηλία Λαλαούνη

Το Μουσείο Κοσμήματος Ηλία Λαλαούνη (συχνά αναφέρεται ως ΜΚΗΛ), βρίσκεται στην Αθήνα, στην περιοχής της Ακρόπολης, επί των οδών Καρυάτιδων και Καλλισπέρη 12. Άνοιξε τις πόρτες του για το κοινό το 1994. Αποτελεί το μοναδικό μουσείο κοσμήματος και διακοσμητικών τεχνών στην Ελλάδα και ένα από τα τρία στο είδος στον κόσμο.
Πολύεδρο του Καράκας

Το Πολύεδρο του Καράκας (ισπανικά: "Poliedro de Caracas") είναι κλειστός χώρος πολλαπλών χρήσεων και βρίσκεται στο χώρο δίπλα στον Ιππόδρομο Λα Ρονκάδα, στο Καράκας της Βενεζουέλας. Το γήπεδο σχεδιάστηκε από τον αρχιτέκτονα Τζίμι Άλκοκ. Ο θόλος σχεδιάστηκε από τον αρχιτέκτονα Τόμας Χάουαρντ (T. C. Howard) της Synergetics, Inc στο Ράλεϊ της Νότιας Καλιφόρνιας το 1971. Ωστόσο, ο γεωδαιτικός θόλος δεν συμπεριλαμβανόταν μέχρι το 1974, όταν η αμερικανική εταιρεία Charter Industries με τη Synergetics, Inc σχεδίασε και κατασκεύασε το γεωδαιτικό θόλο στο Ράλεϊ. Έχει χωρητικότητα 13.500 καθήμενων θεατών, ενώ η συνολική χωρητικότηττά του είναι 20.000 θεατές και χρησιμοποιείται για συναυλίες, αθλητικές εκδηλώσεις, όπως καλαθοσφαίριση, πετοσφαίριση, πυγμαχία, πατινάζ στον πάγο, παραστάσεις, τσίρκο και εμπορικές εκθέσεις. Τον τελευταίο καιρό, έχει επίσης χρησιμοποιηθεί με την αρωγή την κυβέρνησης για πολιτικές εκδηλώσεις.

Ολοκληρώθηκε το 1974 και εγκαινιάστηκε επίσημα με τον αγώνα μεταξύ του Τζορτζ Φόρμαν και του Κεν Νόρτον στις 26 Μαρτίου του 1974. Έχει επίσης φιλοξενίσει διεθνείς καλλιτέχνες όπως η Μελίσα, ο Γιορντάνο και ο Ίλαν Τσέστερ, όπως και πολλούς άλλους παγκόσμιας κλάσης ερμηνευτές. Ένα από τα κύρια γεγονότα που λάμβανε χώρα κάθε χρόνο στο «Πολύεδρο» (μέχρι το 2009), ήταν τα καλλιστεία «Μις Βενεζουέλα». Το «Πολύεδρο» ήταν ο κύριος χώρος διεξαγωγής των αγώνων του ​​Αμερικανικού Πρωταθλήματος 2013.
Πασάι

Το Πασάι (φιλιππινεζικά: "Pasay") είναι μία από τις πόλεις της μητροπολιτικής περιοχής της Μανίλα (Metro Manila), της Εθνικής Περιφέρειας της Πρωτεύουσας των Φιλιππίνων. Συνορεύει στα βόρεια με την πόλη της Μανίλα, με το Μακάτι στα βορειοανατολικά, με το Ταγκουίγκ προς τα ανατολικά και με το Παρανιάκουε προς το νότο. Λόγω της θέσης του ακριβώς νότια της πόλης της Μανίλα, το Πασάι γρήγορα έγινε μια αστική πόλη κατά τη διάρκεια της περιόδου του αμερικανικού αποικισμού.
Τέοντοορ Ένφανκ

Ο Τέοντοορ Ένφανκ (φλαμανδικά: Theodoor Aenvanck ή Theodor Aenvanck (παραλλαγές του ονόματος: Théodoor van Aenvanck, Theodor van Aenvanck, Theodor Aenvalck) (1633, Αμβέρσα – 1690, Αμβέρσα (;)) ήταν Φλαμανδός ζωγράφος της τεχνοτροπίας του μπαρόκ. Είναι γνωστός για τις νεκρές φύσεις με άνθη που φιλοτέχνησε.
Kaitlyn

Η Σελέστ Μπόνιν Μπρόουν (Celeste Bonin Braun, γενν. 7 Οκτωβρίου 1986) είναι αμερικανίδα επιχειρηματίας, μοντέλο και συνταξιούχος παλαίστρια. Είναι κυρίως πιο γνωστή με το όνομά της ως Kaitlyn όταν βρισκόταν στο WWE. Θεωρείται μία από τις καλύτερες και δυνατότερες, αλλά και θρυλικές παλαίστριες στο WWE καταφέρνωντας να κατακτήσει το Γυναικείο Πρωτάθλημα 3 φορές πράγμα το οποίο την κάνει να έχει σπάσει ένα μεγάλο ρεκόρ μεγάλων κατακτήσεων και να είναι ξεχωριστή από τις άλλες Divas.
Ριτς Μουρ

Ο Ριτς Μουρ (αγγλικά: "Rich Moore", γενν. 10 Μαΐου 1963) είναι Αμερικανός σκηνοθέτης κινουμένων σχεδίων στον κινηματογράφο και στην τηλεόραση, καθώς επίσης και ηθοποιός φωνής. Συνεργάζεται τόσο με τη Rough Draft Studios, όσο και με τη Walt Disney Animation Studios. Περισσότερο γνωστός είναι για τη δουλειά του στις αμερικανικές τηλεοπτικές σειρές "The Simpsons", "The Critic" και "Futurama", καθώς επίσης και για τις κινηματογραφικές ταινίες κινουμένων σχεδίων "Wreck-It Ralph" (2012) και "Zootopia" (2016). Έχει κερδίσει δύο φορές Βραβείο Emmy, ενώ ήταν δύο φορές υποψήφιος για Βραβείο Annie και μία για Όσκαρ.
Ρωμύλος Κεδίκογλου

Ο Ρωμύλος Κεδίκογλου (γενν. Ηράκλειο, 1940) ήταν ο πρόεδρος του ανώτατου δικαστηρίου της Ελλάδος, του Αρείου Πάγου, από τον Ιούλιο του 2005 έως τα τέλη Ιουνίου του 2007.
Ούνγκμεναφελαγκιδ Άφτουρελντινγκ

Η Ούνγκμεναφελαγκιδ Άφτουρελντινγκ (ισλανδικά: "Ungmennafélagið Afturelding"), κοινώς γνωστή ως Άφτουρελντινγκ, είναι ισλανδικός αθλητικός σύλλογος από την πόλη Μόσφελσμπερ που βρίσκεται βόρεια της πρωτεύουσας Ρέικιαβικ. Ιδρύθηκε το 1909 και διατηρεί τμήματα σε αντιπτέριση, γυμναστική, καλαθοσφαίριση, καράτε, κολύμβηση, πετοσφαίριση, ποδόσφαιρο, στίβο, τάε κβον ντο και χειροσφαίριση.
Ινδικός γύπας

Ο Ινδικός γύπας είναι ένας εξαιρετικά απειλούμενος γύπας και στενός συγγενής του όρνιου. Ζει στους λοφώδεις βράχους της κεντρικής και ανατολικής χερσονήσου της Ινδίας. Τα πουλιά στο βόρειο τμήμα της εξάπλωσής του, που κάποτε θεωρούνταν ένα υποείδος, αντιμετωπίζονται πλέον σαν ξεχωριστό είδος, που έχει το όνομα Λεπτόραμφος γύπας ("Gyps tenuirostris").
Ζέσουφ

To Ζέσουφ (πολωνικά: "Rzeszów", προφορά: [ˈʐɛʂuf], ουκρανικά: Ряшiв) είναι πόλη στη νοτιοανατολική Πολωνία, πρωτεύουσα του βοϊβοδάτου Ποντκαρπάτσκιε. Το 2014 είχε 184.493 κατοίκους και ήταν η μεγαλύτερη πόλη στην νοτιοανατολική Πολωνία. Είναι κτισμένη στις όχθες του ποταμού Βίσλοκ. Έλαβε δικαιώματα πόλης το 1354. Στην πόλη εδρεύουν αρκετά ανώτατα εκπαιδευτικά ιδρύματα και λειτουργεί διεθνές αεροδρόμιο.
Νεόγυπας

Ο Νεόγυπας είναι εξαφανισμένο μονοτυπικό γένος και είδος αρπακτικού της οικογένειας Γυπίνες. Έζησε κατά το Πλειστόκαινο στη Καλιφόρνια.
Over the Rainbow

Το Over the Rainbow (συχνά αναφέρεται και ως Somewhere over the Rainbow) είναι μία μπαλάντα του Χάρολντ Άρλεν, σε στίχους Γιπ Χάρμπεργκ, που συμπεριλήφθηκε στην ταινία "Ο Μάγος του Οζ", του 1939. Τραγουδήθηκε πρώτη φορά από την Τζούντι Γκάρλαντ. Το τραγούδι κέρδισε Όσκαρ Καλύτερου Πρωτότυπου Τραγουδιού κι έκτοτε έγινε το σήμα κατατεθέν τραγούδι, της Τζούντι Γκάρλαντ. Το τραγούδι στη λίστα AFI's 100 Years...100 Songs, τοποθετήθηκε στην πρώτη θέση.
Supercalifragilisticexpialidocious

To Supercalifragilisticexpialidocious (προφορά: "suːpərˌkælᵻˌfrædʒᵻˌlɪstɪkˌɛkspiːˌælᵻˈdoʊʃəs") είναι ένα τραγούδι των αδερφών Σέρμαν, Ρόμπερτ και Ρίτσαρντ, και συμπεριλήφθηκε στο soundtrack της ταινίας "Marry Poppins," το 1964. Το τραγούδι το ερμήνευσαν οι Τζούλι Άντριους και Ντικ Βαν Ντάικ. Λόγω του ότι το Μαίρη Πόππινς τοποθετείται στη δεκαετία του 1910, οι συνθέτες ήθελαν να δώσουν έναν παρόμοιο τόνο με την εποχή εκείνη. Στη λίστα AFI's 100 Years...100 Songs, το τραγούδι τοποθετήθηκε στην 36η θέση.
Κόιντος Πομπόνιος Μούσας

Ο Κόιντος Πομπόνιος Μούσας (λατινικά: "Quintus Pomponius Musa", 1ος αιώνας π.Χ.) ήταν πολιτικός, δικαστής, και τραπεζίτης με καταγωγή από την Ρώμη κατά την περίοδο της Ρωμαϊκής Δημοκρατίας, και μέλος της φυλής των Πομπονίων.
Βρύαξις

Προτομή του [[Σέραπις|Σεράπη]]. Ρωμαϊκό αντίγραφο του πρωτότυπου γλυπτού από τον Βρύαξι.
Ο Βρύαξις (περ. 350 π.Χ.), ή Βρύασσις,  ήταν Έλληνας γλύπτης. Δημιούργησε τα γλυπτά της βόρειας πλευράς του μαυσωλείου του Μαυσώλου στην Αλικαρνασσό, που ανατέθηκε από τη βασίλισσα Αρτεμισία Β´ τηςΚαρίας στη μνήμη του αδελφού και ταυτόχρονα συζύγου της, Μαυσώλου. Οι άλλοι τρεις μεγάλοι γλύπτες της εποχής τους, ο Λεωχάρης, ο Σκόπας και ο Τιμόθεος, ήταν υπεύθυνοι για μια πλευρά του τάφου ο καθένας. Ο τάφος ολοκληρώθηκε τρία χρόνια μετά το θάνατο του Μαυσώλου και ένα χρόνο μετά το θάνατο της Αρτεμισίας. Μερικοί συγγραφείς ισχυρίζονται ότι ο Βρύαξις φιλοτέχνησε ένα διάσημο κολοσσιαίο άγαλμα του Σέραπη στο ναό της Αλεξάνδρειας, ωστόσο, σύμφωνα με τον Μιχαέλις, ο Αθηνόδωρος ο Σάνδωνος επισήμανε ρητά ότι ο Βρύαξις που συνδέεται με το άγαλμα στην Αλεξάνδρεια, πρόκειται απλώς για έναν συνονόματο τους διάσημου Βρύαξι. Τα έργα του Βρύαξι περιλαμβάνουν ένα χάλκινο άγαλμα του Σελεύκου, βασιλιά της Συρίας, 5 τεράστια αγάλματα στη Ρόδο, και ένα άγαλμα του Απόλλωνα στη Δάφνη κοντά στην Αντιόχεια.
Παλακανέστρο Καντού

Η Παλακανέστρο Καντού (ιταλικά: Pallacanestro Cantù) είναι επαγγελματική ομάδα καλαθοσφαίρισης με έδρα το Καντού της Λομβαρδίας, η οποία αγωνίζεται στην ιταλική Serie A. Έχει κατακτήσει δέκα κύπελλα Ευρώπης, μεταξύ αυτών δύο κύπελλα Πρωταθλητριών στις αρχές της δεκαετίας του '80.
Ζβόλε

Το Ζβόλε (ολλανδικά: "Zwolle") είναι πόλη και δήμος της Ολλανδίας, πρωτεύουσα της επαρχίας Οφεράισσελ. Η πόλη του 2014 είχε 123.507 κατοίκους. Βρίσκεται περίπου 80 χιλιόμετρα βορειοανατολικά του Άμστερνταμ, επί των όχθεων του ποταμού Ζβάρτε.
Κολοκόλο

Το Κολοκόλο ("Leopardus colocolo"), είναι μία μικρό, ριγέ αιλουροειδές, που απαντάται στην δυτική πλαγιά των Άνδεων, στη κεντρική και βόρεια Χιλή.Μέχρι πρόσφατα, συμπεριλαμβανόταν στην Αγριόγατα της Πάμπας ("Leopardus pajeros") και στον Αγριόγατο του Παντανάλ ("Leopardus braccatus"), αλλά διαχωρίστηκε λόγω κρανιακών μετρήσεων και της εξωτερικής εμφάνισης.Μερικοί τα θεωρούν ως υποείδη του Κολοκόλο.
Μπερτράντ Αντριέ

Ο Μπερτράντ Αντριέ (γαλλικά: "Bertrand Andrieu", 24 Νοεμβρίου 1761 - 6 Δεκεμβρίου 1822) ήταν Γάλλος χαράκτης μεταλλίων με καταγωγή από το Μπορντώ. Θεωρούνταν ως μια από τις κύριες μορφές της αναγέννησης των καλών τεχνών στη Γαλλία, οι οποίες είχαν παρακμάσει μετά την εποχή του Λουδοβίκου ΙΔ΄. Κατά τα τελευταία 20 έτη της ζωής του ανέλαβε πολλά σημαντικά καλλιτεχνικά έργα μετά από ανάθεση της γαλλικής κυβέρνησης.
Λέουαρντεν

Το Λέουαρντεν (ολλανδικά: "Leeuwarden", προφορά: [ˈleːʋ.ɑrdə(n)], φριζική γλώσσα: Ljouwert [ˈʎɔːw(ə)t]) είναι πόλη και δήμος στη βόρεια Ολλανδία, πρωτεύουσα της επαρχίας Φρίσλαντ. Η πόλη τον Μάιο του 2014 είχε 108.249 κατοίκους και ήταν η μεγαλύτερη της επαρχίας. Υπάρχουν ίχνη κατοίκησης από τον 2ο αιώνα μ.Χ., ενώ το Λέουαρντεν κατοικείται συνεχώς από τον 10ο αιώνα. Έλαβε δικαιώματα πόλης το 1435.

Τα πιο γνωστά κτίρια στο κέντρο της πόλης είναι η Κανσελαράι (πρώην καγκελαρία), το Στάτχαουντερλικ Χοφ, μία από τις κατοικίες της ολλανδικής βασιλικής οικογένειας μέχρι το 1971, το Βάαγκ (παλιό εμπορικό κέντρο της πόλης), η εκκλησία του αγίου Βονιφάτιου, ο κεκλιμένος πύργος Όλντεχοφε και το μουσείο Φρις. Το Λέουαρντεν είναι το σημείο αφετηρίας και τερματισμού του αγώνα παγοδρομίας Ελφστέντεντοχτ, μήκους 200 χιλιομέτρων, ο οποίος ακολουθεί τα κανάλια της περιοχής όποτε το επιτρέπει ο καιρός. Διάσημοι που γεννήθηκαν στο Λέουαρντεν είναι ο καλλιτέχνης Μαουρίτς Κορνέλις Έσερ, η Μάτα Χάρι και η Σάσκια φαν Όιλενμπουργκ, γυναίκα του Ρέμπραντ.

Το Λέουαρντεν επελέγη πολιτιστική πρωτεύουσα της Ευρώπης για το 2018, μαζί με τη Βαλέτα.
Άντι Μπίρσακ

Ο Άντριου Ντένις Μπίρσακ ("Andrew Dennis "Andy" Biersack", 26 Δεκεμβρίου 1990), γνωστός και ως Άντι Μπίρσακ, Άντι Σιξ και Άντι Μπλακ, είναι Αμερικανός τραγουδοποιός και πιανίστας. Είναι ιδρυτής και τραγουδιστής στο συγκρότημα Black Veil Brides. Τον Μάϊο του 2014 ξεκίνησε ένα σόλο project με το καλλιτεχνικό όνομα Andy Black και το 2016 έκανε και δικό του δίσκο, το The Shadow Side. Ως παιδί, ο Andy μεγάλωσε ακούγοντας συγκροτήματα όπως οι Kiss και οι Mötley Crüe, από τα οποία επηρεάστηκε σημαντικά και ήθελε να δημιουργήσει μία μπάντα με συνδυασμό των αγαπημένων του συγκροτημάτων. 

Κατηγορία:Αμερικανοί πιανίστες
Κατηγορία:Αμερικανοί τραγουδιστές
Set Fire to the Rain

To Set Fire to the Rain είναι ένα τραγούδι της Αγγλίδας ποπ τραγουδίστριας Adele, το οποίο συμπεριλήφθηκε στον δεύτερο δίσκο της, ονόματι "21", του 2011. Μέσα στην ίδια χρονιά κυκλοφόρησε και σε single, το οποίο ήταν το δεύτερο που κυκλοφόρησε στην Ευρώπη από το άλμπουμ. Το single, μπήκε σε αρκετά chart, κι έφτασε στο νούμερο 1 σε αρκετά από αυτά: βελγικά, πολωνικά, τσεχικά, ολλανδικά, σλοβακικά και στις ΗΠΑ. Μία ζωντανή εκτέλεση του κομματιού, στο Royal Albert Hall, απέσπασε το Grammy Award for Best Pop Solo Performance.
Born to Be Wild

To Born to Be Wild είναι ένα τραγούδι του Mars Bonfire, το οποίο ερμηνεύτηκε για πρώτη φορά από το αμερικανικό ροκ συγκρότημα Steppenwolf, ενώ κυκλοφόρησε και σε single το 1968, το τρίτο και πιο επιτυχημένο του παρθενικού τους άλμπουμ. Το single σημείωσε μεγάλη επιτυχία και μπήκε σε αρκετά chart, όπως για παράδειγμα στα καναδικά που έφτασε στο νούμερο 1 και στα αμερικανικά Billboard Hot 100 στο νούμερο 2.

Το κομμάτι στη λίστα του "Rolling Stone", Κατάλογος με τα 500 σημαντικότερα τραγούδια όλων των εποχών, τοποθετήθηκε στην 129η θέση. Μεταξύ άλλων μπήκε και στη λίστα του Αμερικανικού Ινστιτούτου Κινηματογράφου, "AFI's 100 Years...100 Songs" στη θέση 29. Από τη στιγμή της κυκλοφορίας του δεκάδες καλλιτέχνες από διαφορετικά είδη το έχουν διασκευάσει όπως για παράδειγμα ο Μπρους Σπρίνγκστιν, η Έτα Τζέιμς, οι Blue Öyster Cult και οι Slayer, μεταξύ άλλων.
Rolling in the Deep

To Rolling in the Deep είναι τραγούδι της Αγγλίδας ποπ καλλιτέχνιδας Adele, το οποίο συμπεριλήφθηκε στον δεύτερο δίσκο της, με τίτλο "21", του 2011. Το 2010, κυκλοφόρησε και σε single, το οποίο σημείωσε πολύ μεγάλη επιτυχία, μπαίνοντας σε πολλά charts και φτάνοντας στο νούμερο 1 σε αρκετά από αυτά, όπως στα βελγικά, τα βραζιλιάνικα, τα καναδικά, τα φινλανδικά, τα γερμανικά και σε άλλα. Στις ΗΠΑ, έγινε 8 φορές πλατινένιο και έφτασε στο νούμερο 1 των "Billboard Hot 100". Πλέον θεωρείται ένα από τα πιο επιτυχημένα singles των τελευταίων 25 ετών στις ΗΠΑ. Η Adele, χαρακτήρισε το τραγούδι ως «"σκοτεινό μπλούζ, γκόσπελ ντίσκο κομμάτι»".

Το κομμάτι έτυχε πολύ καλής κριτικής, καταξιώνοντας παγκοσμίως και την Adele, φτάνοντας σε 11 χώρες στο νούμερο 1. Έως τώρα έχει πουλήσει πάνω από 14 εκατομμύρια αντίτυπα παγκοσμίως. Για τις ανάγκες προώθησης του κομματιού κυκλοφόρησε και video clip, το οποίο κέρδισε σε τρεις κατηγορίες στο MTV Video Music Award, ενώ και στο YouTube, προσεγγίζει 1 δις θεάσεις. Το τραγούδι έχει βραβευτεί με Grammy, σε τρεις διαφορετικές κατηγορίες. Το "Rolling in the Deep" είναι ένα από τα τέσσερα τραγούδια, που μέσα σε μία χρονιά έφτασαν στο νούμερο 1 των αμερικανικών chart, και κέρδισαν το Grammy "Song of the Year" και το "Record of the Year". Τα άλλα τρία τραγούδια είναι το "Bridge over Troubled Water", το "The First Time Ever I Saw Your Face" και το "Bette Davis Eyes".
Περιοχή Νγκορονγκόρο

Η Περιοχή Νγκορονγκόρο (Αγγλικά: "Ngorongoro District", Σουαχίλι: "Wilaya ya Ngorongoro"), είναι μία από τις επτά επαρχίες στην Περιφέρεια Αρούσα "(Arusha Region)" της Τανζανίας. Στα βόρεια συνορεύει με την Κένυα "(Kenya)", ανατολικά με την Περιοχή Μοντούλι "(Monduli District)", νοτίως με την Καράτου "(Karatu District)" και δυτικά με την Περιφέρεια Μάρα "(Mara Region)".

Η διοικητική της πρωτεύουσα είναι η πόλη του Λολιόντο "(Loliondo)" όπου βρίσκεται η έδρα της Περιφέρειας, συμπεριλαμβανομένου και του γραφείου του Επαρχιακού Περιφερειάρχη.

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Νγκορονγκόρο "(Ngorongoro District)" ήταν 129.776 άτομα.

Εντός των ορίων της περιοχής βρίσκονται ο Κρατήρας Νγορονγκόρο "(Ngorongoro Crater)" και το ενεργό ηφαίστειο Ολντοΐνιο Λένγκαι "(Ol Doinyo Lengai)". Η περιοχή φιλοξενεί τμήματα της μετανάστευσης των γκνου. Αν και δεν αποτελεί μέρος του πάρκου, ως τέτοια, η περιοχή είναι εντός του ίδιου Οικοσυστήματος Σερενγκέτι-Μάρα, το οποίο ορίζεται από τα όρια της ετήσιας μετανάστευσης των άγριων ζώων.

Η κυριότερη εθνοτική ομάδα στην περιοχή, είναι οι Μαασάι.
Ούσα Ρίβερ

Η Ούσα Ρίβερ (αγγλικά: "Usa River" και σουαχίλι: "Kata ya Usa River"), είναι μια πόλη και Τμήμα η οποία απέχει περίπου 23 χλμ. από την πόλη της Αρούσα "(Arusha)", την πρωτεύουσα στην Περιφέρεια Αρούσα "(Arusha Region)" στη βόρειο Τανζανία.

Η Ούσα Ρίβερ "(Usa River)" είναι η επαρχιακή πρωτεύουσα της Περιοχής Μέρου.

Η Ούσα Ρίβερ "(Usa River)" έχει τις παρακάτω 9 συνοικίες:
Μουράτ Χαν

Ο Μουράτ Χαν ("Murat Han") είναι Τούρκος ηθοποιός, που γεννήθηκε στην Άγκυρα της Τουρκίας στις 1 Μαΐου 1975.
Λονγκίντο

Το Λονγκίντο (Αγγλικά Longido, Σουαχίλι "Longido"), είναι μια μικρή πόλη και Τμήμα της Περιοχής Λονγκίντο στην Περιφέρεια Αρούσα "(Arusha Region)" της Τανζανίας.

Είναι η διοικητική πρωτεύουσα της Περιοχής Λονγκίντο. Οι πλειονότης των κατοίκων του είναι Μαασάι, αλλά υπάρχουν και άλλες φυλές της Ανατολικής Αφρικής.

Το Λονγκίντο "(Longido)", βρίσκεται στους πρόποδες του Όρους Λονγκίντο και το οποίο δύναται κάποιος να αναρριχηθεί σε μιάμιση ημέρα.

Tο Λονγκίντο "(Longido)" διαθέτει κάποια βασικά καταλύματα (ξενώνες), εστιατόρια, μπαρ και παντοπωλεία. Επίσης, υπάρχει αστυνομικό τμήμα, αρκετές εκκλησίες, Δημοτικό και Γυμνάσιο. Η μοναδική παροχή ηλεκτρικού ρεύματος, πραγματοποιείται μόνο μέσω ιδιωτικών γεννητριών.
Γαλένα

Η Γαλένα είναι μια από τις πιο επιτυχημένες τραγουδίστριες της σύγχρονης λαϊκής μουσικής και μια από της πιο ακριβοπληρωμένες και βραβευμένες τραγουδίστριες της Βουλγαρίας.
Δαιδαλίδες

Οι Δαιδαλίδες () (ο δήμος: Δαιδαλιδών) ήταν αρχαίος οικισμός και δήμος της Κεκροπίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Δαιδαλίδες) ονομάζονταν και οι δημότες του δήμου αυτού.
Καράτου

Το Καράτου (Αγγλικά "Karatu", Σουαχίλι "Karatu"), είναι το διοικητικό Τμήμα της Περιοχής Καράτου "(Karatu District)", στην Περιφέρεια Αρούσα "(Arusha Region)" της Τανζανίας.

Σύμφωνα με την Εθνική Απογραφή της Τανζανίας του 2002, ο πληθυσμός στο Τμήμα Καράτου "(Karatu)", είχε πληθυσμό 17.922 άτομα.
Οπόλε

Το Οπόλε (πολωνικά: "Opole", γερμανικά: "Oppeln", σιλεσικά: "Uopole") είναι πόλη στη νότια Πολωνία, πρωτεύουσα του βοϊβοδάτου Οπόλε. Τον Ιούνιο του 2009 είχε 125.992 κατοίκους. Είναι κτισμένη στις όχθες του ποταμού Όντερ. Η πόλη είναι η ιστορική πρωτεύουσα της Άνω Σιλεσίας.
Στάθης Λεουτσάκος

O Στάθης Λεουτσάκος είναι πρώην βουλευτής του ΣΥΡΙΖΑ.

Γεννήθηκε στα Μανιάτικα του Πειραιά το 1957 και είναι απόφοιτος της Σχολής Εμπορικού Ναυτικού.
Γεώργιος Κοσμάς

Ο Γεώργιος Κοσμάς (1884–1964) ήταν ανώτερος αξιωματικός του Ελληνικού Στρατού ο οποίος διακρίθηκε στον Ελληνοϊταλικό πόλεμο του 1940–1941. Στη συνέχεια υπηρέτησε ως αρχηγός του Γενικού Επιτελείου Στρατού την περίοδο 1949–51, και έγινε βουλευτής και υπουργός.
Χέντρικ φαν Μπάλεν ο νεότερος

Ο Χέντρικ φαν Μπάλεν ο νεότερος (φλαμανδικά: Hendrick van Balen II ή Hendrick van Balen de Jonge (Αμβέρσα, 1623 - Αμβέρσα, 1661) ήταν Φλαμανδός ζωγράφος.
Τσικουδιά

Η Τσικουδιά είναι η γεωγραφική ένδειξη της ρακής στεμφύλων σταφυλής για την Κρήτη και για τα νησιά του Αιγαίου.
Good Vibrations

To Good Vibrations είναι ένα τραγούδι του αμερικανικού ροκ συγκροτήματος The Beach Boys, γραμμένο από τον Μπράιαν Γουίλσον και σε στίχους Μάικ Λοβ, με τον πρώτο να κάνει και την παραγωγή. Το κομμάτι συμπεριλήφθηκε στον δίσκο "Smiley Smile", του 1967. Το κομμάτι, κυκλοφόρησε και σε single το 1966, το οποίο γνώρισε μεγάλη εισπρακτική επιτυχία, φτάνοντας στο νούμερο ένα στα charts πολλών χωρών, όπως οι ΗΠΑ και το Ηνωμένο Βασίλειο, ενώ και οι κριτικές που δέχτηκε ήταν θετικές. Πλέον το κομμάτι θεωρείται ως ένα από τα σπουδαιότερα της ροκ μουσικής.
Bad Romance

To Bad Romance είναι ένα τραγούδι της Αμερικανίδας ποπ τραγουδίστριας Lady Gaga, το οποίο συμπεριλήφθηκε στο "The Fame Monster", το 2009. Το τραγούδι, κυκλοφόρησε και σε single την ίδια χρονιά, το οποίο σημείωσε μεγάλη εισπρακτική επιτυχία. Σε 18 χώρες έπιασε το νούμερο 1 στα chart, ενώ στα αμερικανικά Billboard Hot 100, έφτασε το νούμερο 2. Στις ΗΠΑ, επίσης, έγινε 11 φορές πλατινένιο. Παγκοσμίως, πούλησε 12 εκατομμύρια αντίτυπα, γεγονός που το καθιστά ως ένα από τα πιο επιτυχημένα σε πωλήσεις όλων των εποχών.

Το τραγούδι συνδυάζει είδη μουσικής όπως techno και house, καθώς και στοιχεία από 80s και 90s. Μερικοί στίχοι του κομματιού περιέχουν και γαλλικά. Το κομμάτι κέρδισε και δύο Grammy Awards, ένα στην κατηγορία "Καλύτερη Γυναικεία Φωνητικά σε Ποπ Τραγούδι" και ένα στην κατηγορία "Καλύτερο Μικρού Μήκους Μουσικό Βίντεο". Επίσης κέρδισε και 7 Βραβεία MTV Video Music Awards. 

Γενικότερα, το video clip έλαβε καλές κριτικές, όχι μόνο για το περιεχόμενό του, αλλά και για τη σκηνοθετική του προσέγγιση. Με τους αναγνώστες του "Billboard", να το κρίνουν το καλύτερο video clip της δεκαετίας του 2000.
Γιαν φαν Μπάλεν

Ο Γιαν φαν Μπάλεν (φλαμανδικά: Jan van Balen (21 Ιουλίου 1611, Αμβέρσα – 14 Μαρτίου 1654) ήταν Φλαμανδός ζωγράφος γνωστός για τους με ιστορικά και αλληγορικά θέματα πίνακές του σε τεχνοτροπία μπαρόκ. Ζωγράφισε, επίσης, τοπία και ρωπογραφίες.
Γύπας του Ακρωτηρίου

Ο Γύπας του Ακρωτηρίου ("Gyps coprotheres") είναι σπάνιο είδος γύπα, ενδημικό της νότιας Αφρικής. Ζει στη Νότια Αφρική, το Λεσότο και τη Μποτσουάνα και μερικά σημεία της Ναμίμπια. Από το 2015 ταξινομήθηκε ως Κινδυνεύον (ΕΝ) είδος.
Πέντρο Ταφούρ

Ο Πέντρο Ταφούρ ή Πέρο (ισπανικά: "Pedro Tafur", 1410 – 1484) ήταν Ισπανός περιηγητής, ιστορικός, και συγγραφέας.
SM Mall of Asia

Το SM Mall of Asia (SM ΜΟΑ) είναι εμπορικό κέντρο στο Μπέι Σίτι του Πασάι στις Φιλιππίνες, κοντά στο SM Central Business Park, στο Μανίλα Μπέι και στο νότιο άκρο της Epifanio de los Santos Avenue (EDSA).

Αναπτύχθηκε και ανήκει στην SM Prime Holdings, τη μεγαλύτερη ιδιοκτήτρια αλυσίδας εμπορικών κέντρων και ανάπτυξης στις Φιλιππίνες, με έκταση 42 στρεμμάτων και συνολική επιφάνεια περίπου 406.962 τετραγωνικών μέτρων, προσελκύει κατά μέσο όρο καθημερινά περίπου 200.000 ανθρώπους.

Αποτελεί το 4ο μεγαλύτερο εμπορικό κέντρο στις Φιλιππίνες και το 13ο στον κόσμο. Όταν άνοιξε το 2006, ήταν το μεγαλύτερο εμπορικό κέντρο στις Φιλιππίνες μέχρι που το SM City North EDSA επαναξιοποιήθηκε το 2008, όταν και υποβιβαστηκε στην τρίτη θέση με την επέκταση του SM Megamall από το 2011 μέχρι και τις 27 Νοεμβρίου του 2015, όταν το SM Seaside City Cebu άνοιξε για το κοινό.
Σαρκόγυπας

Ο Σαρκόγυπας ("Sarcogyps calvus") είναι πολύ σπάνιο είδος γύπα της οικογένειας των Αετίδων. Ζει σε ολόκληρη σχεδόν την χερσόνησο της Ινδίας καθώς και σε τμήματα της νοτιοανατολικής Ασίας.
Μάρκος Κυπριανού

Ο Μάρκος Κυπριανού είναι Ελληνοκύπριος πολιτικός. Διετέλεσε Ευρωπαίος Επίτροπος Οικονομικών, Ευρωπαίος Επίτροπος Υγείας, Υπουργός Οικονομικών και Υπουργός Εξωτερικών και βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ.
Τηλεκλής

Ο Τηλεκλής από τη Φώκαια ή τη Φωκίδα, ήταν αρχαίος Έλληνας φιλόσοφος και σχολάρχης της Ακαδημίας Πλάτωνος μαζί με τον Εύανδρο. Διαδέχτηκε τον Λακύδη του οποίου ήταν και μαθητής χωρίς τις τυπικές διαδικασίες εκλογής που ήταν τότε συνηθισμένες. Ο Τηλεκλής και ο Εύανδρος είχαν αναλάβει ατύπως τη διοίκηση της Ακαδημίας τα τελευταία δέκα χρόνια της σχολαρχίας του Λακύδη (215 π.Χ. με 205) λόγω σοβαρής ασθένειας του. Ο Τηλεκλής πέθανε περίπου το 167 π.Χ. και ο Εύανδρος συνέχισε για λίγα χρόνια ακόμη ως επικεφαλής της Ακαδημίας. Τον Εύανδρο διαδέχθηκε ο μαθητής του Ηγησίνος. Σχετικά με τα γραπτά και τις απόψεις του Τηλεκλή δεν γνωρίζουμε τίποτα μέχρι σήμερα.
Κάθριν Μαρ

Η Κάθριν Μαρ (αγγλικά: "Katherine Maher") είναι η εκτελεστική διευθύντρια του Ιδρύματος Wikimedia (WMF), από τις 23 Ιουνίου 2016. Έχει εργαστεί στο παρελθόν για την Παγκόσμια Τράπεζα, τη UNICEF, και AccessNow.org όπου ήταν διευθύντρια προώθησης.
Στάδιο Ρουνγκράντο 1ης Μαΐου

Το Στάδιο Ρουνγκράντο 1ης Μαΐου (κορεατικά: 릉라도5월1일경기장) είναι ένα γήπεδο πολλαπλών χρήσεων στην Πιονγιάνγκ της Βόρειας Κορέας, η κατασκευή του οποίου ολοκληρώθηκε την 1η Μαΐου του 1989. Αποτελεί σήμερα το μεγαλύτερο στάδιο στον κόσμο, με χωρητικότητα 114.000 θεατών και καταλαμβάνει 51 στρέμματα.

Το στάδιο χρησιμοποιείται σήμερα για αγώνες ποδοσφαίρου, ορισμένους αγώνες στίβου, αλλά πιο συχνά για Φεστιβάλ Αριράνγκ (επίσης γνωστά ως Μαζικοί Αγώνες). Το γήπεδο μπορεί να φιλοξενήσει 150.000 θεατές, γεγονός που το καθιστά το μεγαλύτερο γήπεδο στον κόσμο και το 12ο μεγαλύτερο αθλητικό χώρο του κόσμου. Η ονομασία του προέρχεται από τη νήσο Ρουνγκράντο στον ποταμό Ταεντόνγκ, επί της οποίας βρίσκεται, και από την Πρωτομαγιά, την παγκόσμια ημέρα των εργατών. Η οροφή του διαθέτει 16 τόξα τοποθετημένα σε ένα δακτύλιο, και λέγεται ότι μοιάζει με άνθος μανόλιας. Δεν πρέπει να συγχέεται με το κοντινό Στάδιο Κιμ Ιλ-σονγκ, χωρητικότητας 50.000 θεατών.

Ενώ το γήπεδο χρησιμοποιείται για αθλητικές εκδηλώσεις, είναι πιο γνωστό για τις μαζικές παραστάσεις και συναυλίες για τον εορτασμό του Κιμ Ιλ Σουνγκ και του έθνους της Βόρειας Κορέας. Τον Ιούνιο-Ιούλιο του 2002 ήταν ο τόπος ενός μεγάλου γυμναστικού και καλλιτεχνικού «Φεστιβάλ Αριράνγκ». Την πρώτη φορά πήραν μέρος 100.000 συμμετέχοντες, το διπλάσιο του αριθμού των θεατών, με ελεύθερη πρόσβαση στους ξένους. Αυτές οι παραστάσεις αποτελούν σήμερα μια ετήσια εκδήλωση στην Πιονγιάνγκ, συνήθως τον Αύγουστο και τον Σεπτέμβριο. Το βιβλίο των ρεκόρ Γκίνες έχει αναγνωρίσει αυτές τις εκδηλώσεις ως τις μεγαλύτερες στον κόσμο.
Ο Μεγάλος Λεμπόφσκι

Ο Μεγάλος Λεμπόφσκι (πρωτότυπος τίτλος: "The Big Lebowski") είναι αμερικανική-βρετανική αστυνομική κωμική ταινία του 1998, σε σκηνοθεσία, σενάριο και παραγωγή των αδερφών Κοέν. Πρωταγωνιστεί ο Τζεφ Μπρίτζες, ως ο "Jeffrey "The Dude" Lebowski", όπως επίσης και οι Τζον Γκούντμαν, Τζούλιαν Μουρ και Στιβ Μπουσέμι. Η ταινία ακολουθεί τον Λεμπόφσκι, ο οποίος ύστερα από μια σειρά συγκυριών καταλήγει να παραδώσει λύτρα, ώστε ένας εκατομμυριούχος με το ίδιο όνομα, να πάρει πίσω τη γυναίκα του. Το σχέδιο δεν πετυχαίνει, καθώς ο φίλος του αποφασίζει να κρατήσει τα λεφτά.

Η αρχική κυκλοφορία της ταινίας δε σημαδεύτηκε από επιτυχία, οι εισπράξεις ήταν χαμηλές, ενώ και οι κριτικές που έλαβε ανάμικτες. Παρόλα αυτά, με τον καιρό, οι κριτικές άλλαξαν και πλέον η ταινία θεωρείται cult, χαρακτηριστική για τους διαλόγους της, τη στάση ζωής των ηρώων, τη μουσική της, και τις σκηνές των ονείρων του "Dude". Μάλιστα, το 2014, η Βιβλιοθήκη του Κογκρέσου, πρόσθεσε στο National Film Registry, την ταινία ως «πολιτιστικά, ιστορικά, και αισθητικά σημαντική».
Ηγησίνους

Ο Ηγησίνους ο Περγαμηνός ("ή Ηγησίνοος, κατά τον Κλήμη τον Αλεξανδρέα Ηγησίλαος") ήταν αρχαίος Έλληνας φιλόσοφος από την Πέργαμο. Διατέλεσε σχολάρχης της Ακαδημίας Πλάτωνος γύρω στο 160 π.Χ. ως το θάνατό του (το αργότερο το 155 π.Χ.), διαδεχόμενος τον δάσκαλό του Εύανδρο, ενώ μαθητής και διάδοχός του ήταν ο Καρνεάδης ο Κυρηναίος. Σχετικά με τα γραπτά και τις απόψεις του Ηγησίνοος, πέραν του ότι πιθανότατα ανήκε στη Σχολή των Σκεπτικών, δεν γνωρίζουμε σήμερα τίποτα.
Μαρλίν Ίαν

Η Μαρλίν Ίαν (Αγγ.:Marline Yan, 9 Ιανουαρίου 1993) είναι Καναδή ηθοποιός και τραγουδίστρια. Έγινε γνωστή από τη συμμετοχή της στη τηλεοπτική σειρά Ίντι, ως Άμπιγλαλ Φλόρες.
Ισπανική Μεταπολίτευση

Η Ισπανική Μεταπολίτευση (ισπανικά: "Transición española", "ισπανική Μετάβαση") είναι η περίοδος της σύγχρονης ιστορίας της Ισπανίας κατά την οποία αποκαταστάθηκε το δημοκρατικό πολίτευμα μετά τον θάνατο του Φρανθίσκο Φράνκο και το τέλος της δικτατορίας το 1975. Η μετάβαση άρχισε λίγο μετά το θάνατο του Φράνκο στις 20 Νοεμβρίου 1975, ενώ η ολοκλήρωσή της συνήθως τοποθετείται στο Ισπανικό Σύνταγμα του 1978, στην αποτυχημένη απόπειρα πραξικοπήματος στις 23 Φεβρουαρίου 1981, ή στην εκλογική νίκη του Ισπανικού Σοσιαλιστικού Εργατικού Κόμματος στις βουλευτικές εκλογές της 28ης Οκτωβρίου 1982. Μολονότι ήρθε αντιμέτωπη με πολιτικές και οικονομικές κρίσεις, η παραδειγματική κατά τα άλλα μετάβαση στη δημοκρατία ήταν ένας από τους παράγοντες που επέτρεψαν στην Ισπανία να γίνει μέλος της ΕΟΚ και του ΝΑΤΟ και να εκσυγχρονιστεί πολιτικά και κοινωνικά.

Παράλληλα με τη μετάβαση από την δικτατορία στην κοινοβουλευτική δημοκρατία, η Ισπανία έγινε μάρτυρας της μετατροπής της από ένα εκ των πιο συγκεντρωτικών κρατών της Ευρώπης σε ένα εκ των πιο αποκεντρωμένων με την προώθηση και εγκαθίδρυση του Καθεστώτος των Αυτονομιών. Πρωταγωνιστές της Μεταπολίτευσης υπήρξαν ο νέος βασιλιάς της χώρας, Χουάν Κάρλος Α΄, ο ηγέτης της Ένωσης Δημοκρατικού Κέντρου, Αδόλφο Σουάρεθ, και ο πρόεδρος του Κομμουνιστικού Κόμματος της Ισπανίας, Σαντιάγο Καρίγιο. Σημαντικό ρόλο έπαιξε και η νέα πολιτική και οικονομική ισπανική ελίτ που αποτελείτο από άτομα που δεν είχαν βιώσει τον Εμφύλιο και που επέδειξαν διάθεση υπερκερασμού του έως τότε εθνικού διχασμού μεταξύ νικητών και ηττημένων όπως ο νεαρός τότε πρόεδρος του PSOE, Φελίπε Γκονθάλεθ. 

Η Ισπανική Μεταπολίτευση ήταν παράλληλη της μετάβασης στη δημοκρατία των δύο έτερων «Νοτιοευρωπαϊκών δικτατοριών», αυτών της Ελλάδας και της Πορτογαλίας, διαδικασία η τελευταία που είχε άμεση επίδραση στη στάση των πρωταγωνιστών της.
Τσίρκο

thumb|250px|Αφίσα αμερικανικού τσίρκου από το 1900
Το Τσίρκο αποτελεί θίασο, συνήθως περιοδεύοντα, αποτελούμενο από ακροβάτες, ταχυδακτυλουργούς, κλόουν ή και ζώα, ο οποίος δίνει παραστάσεις. Οι παραστάσεις του τσίρκου έχουν εξελιχθεί από την εμφάνιση του σύγχρονου τσίρκου το 1768 στο Λονδίνο, όταν περιλάμβανε επιδείξεις ιππικών ικανοτήτων. Μέχρι τα τέλη του 18ου αιώνα είχε επεκταθεί σε όλη την Ευρώπη και στην Αμερική, όπου άρχισαν οι πρώτες παραστάσεις με την παρουσίαση άγριων ζώων και η χρήση τέντας. Το δεύτερο μισό του 19ου αιώνα θεωρείται η χρυσή εποχή του τσίρκου. Μετά τον Α΄ Παγκόσμιο Πόλεμο, τα τσίρκα πάλεψαν για την επιβίωσή τους, όμως μετά τη δεκαετία του 1950 γνώρισαν νέα περίοδο ακμής, και εμφανίστηκαν νέες μορφές τσίρκου, χωρίς ζώα, οι οποίες δίνουν έμφαση στα ακροβατικά και συμπεριλαμβάνουν και άλλες μορφές τέχνης, όπως το θέατρο και τον χορό.
Ξυπέτη

Η Ξυπέτη ή "Ξυπετή" ή "Τροία Αττικής" () (ο δήμος: Ξυπετής ή Δήμος Ξυπεταίων ή Δήμος Ξυπετίων ή Δήμος Τρώων) ήταν αρχαίος οικισμός και δήμος της Κεκροπίδας (περιοχή και φυλή της αρχαίας Αττικής).
Μαρία Λαϊνά

Η Μαρία Λαϊνά (γενν. 1947 στην Πάτρα) είναι βραβευμένη Ελληνίδα ποιήτρια. Σπούδασε Νομική στο Πανεπιστήμιο Αθηνών, αλλά δεν άσκησε ποτέ δικηγορία. Αντ' αυτού εργάστηκε ως μεταφράστρια, κριτικός έργων τέχνης, σεναριογράφος, καθηγήτρια Ελληνικών και ραδιοφωνικός παραγωγός.

Ανήκει στην αποκαλούμενη "Γενιά του '70", που είναι λογοτεχνικός όρος που αναφέρεται στους Έλληνες συγγραφείς που ξεκίνησαν να δημοσιεύουν τα έργα τους κατά τη διάρκεια της δεκαετίας του 1970, και ειδικότερα προς το τέλος της επταετούς στρατιωτικής δικτατορίας και τα πρώτα χρόνια της Μεταπολίτευσης.

Της απονεμήθηκε το Κρατικό Βραβείο Ποίησης για τη συλλογή της, "Ρόδινος φόβος" το 1993 και το Βραβείο "Καβάφη", μαζί με τον Γιώργο Μαρκόπουλο το 1996. Το 1998 βραβεύθηκε με το Βραβείο "Μαρία Κάλλας" του Τρίτου Προγράμματος της Ελληνικής Ραδιοφωνίας. Η ποίηση της μεταφράστηκε στα Αγγλικά, Γαλλικά και Ισπανικά.

Επιλογή ποιημάτων της Λαϊνά μεταφράσθηκε στην αγγλική από την Αμερικανίδα καθηγήτρια Sarah McCann και κυκλοφόρησε από τις εκδόσεις του Πανεπιστημίου του Κονέκτικατ το 2017.
Διγενής Ακρίτας Μόρφου

Ο Διγενής Ακρίτας Μόρφου είναι ένα κυπριακό αθλητικό σωματείο το οποίο προέρχεται από τη Μόρφου της επαρχίας Λευκωσίας. Μετά την τουρκική εισβολή στην Κύπρο του 1974, ο Διγενής είναι ένα προσφυγικό σωματείο το οποίο από τότε εδρεύει στη Λευκωσία. Σήμερα διατηρεί τμήματα ποδοσφαίρου και καλαθοσφαίρισης.
The Anthology (1947–1972)

The Anthology (1947–1972) είναι ο τίτλος της διπλής συλλογής τραγουδιών του Αμερικανού blues καλλιτέχνη Μάντι Γουότερς, η οποία κυκλοφόρησε στις 28 Αυγούστου του 2001 μέσω της δισκογραφικής εταιρείας "MCA / Chess".

Το 2003, η συλλογή συμπεριλήφθηκε στη λίστα με τα 500 καλύτερα άλμπουμ όλων των εποχών του περιοδικού "Rolling Stone", το οποίο το κατέταξε στην 38η θέση.

Το άλμπουμ περιλαμβάνει τραγούδια από το ξεκίνημα της καριέρας του καλλιτέχνη με την "Aristocrat Records" μέχρι το 1972, πριν την επαναφορά του Γουότερς στα προσκήνιο στα μέσα της δεκαετίας του '70.
Γιώργος Πρίσκας

Ο Γιώργος Πρίσκας (γενν. Ιωάννινα 1959 - 2003) ήταν Έλληνας ποδοσφαιριστής που αγωνιζόταν ως αμυντικός. Διακρίθηκε
για τη φυσική του κατάσταση, τις αμυντικές του ικανότητες και για τον χαρακτήρα του. 

Ξεκίνησε την ποδοσφαιρική καριέρα του από την Προοδευτική Περάματος με την οποία αγωνίστηκε με επιτυχία. Το ταλέντο του είδαν γρήγορα στον ΠΑΣ Γιάννινα, όπου τον απέκτησαν το 1978. 

Με τη φανέλα του ΠΑΣ Γιάννινα βίωσε τις καλύτερες ημέρες στην ποδοσφαιρική του καριέρα, όπου αγωνίστηκε κυρίως σε Α' Εθνική και λιγότερο στη Β' Εθνική, μέχρι το 1989 που σταμάτησε την καριέρα του. Συνολικά με τη φανέλα του ΠΑΣ, είχε 186 συμμετοχές, από τις οποίες οι 136 ήταν σε επίπεδο Α' Εθνικής και οι 50 στη Β' Εθνική.

Το καλοκαίρι του 2003, συγκεκριμένα στις 9 Ιουλίου 2003, κατά τη διάρκεια αγώνα παλαιμάχων ΠΑΣ Γιάννινα - Καλαμάτα, απεβίωσε προδομένος από την καρδιά του, σε ηλικία μόλις 44 χρονών.

Προς τιμή του, δόθηκε το όνομά του στο Δημοτικό Αθλητικό Κεντρο του Περάματος Ιωαννίνων.
Κλεοσθένης ο Επιδάμνιος

Ο Κλεοσθένης ο Επιδάμνιος (γιος του Πόντη, 6ος αιώνας π.Χ.) ήταν αρχαίος Έλληνας ολυμπιονίκης από την Επίδαμνο ο οποίος στέφθηκε νικητής στο αγώνισμα του τέθριππου στους 66ους (516 π.Χ.) ολυμπιακούς αγώνες της αρχαιότητας. Ο ιστορικός του 2ου αιώνα μ.Χ. Παυσανίας αναφέρει πως τα ονόματα των αλόγων του ήταν "Κόραξ", "Κνακίας", "Φοίνιξ", και "Σάμος", καθώς και πως μετά τη νίκη του ο Νικοκλής ανέγειρε ανδριάντα του εαυτού του καθώς και ανδριάντα για τον οδηγό του άρματος στην Ολυμπία. 

Το συνοδευτικό γλυπτό του άρματος ήταν έργο του γλύπτη Αγελάδα και έφερε το ελεγειακό επίγραμμα "Κλεοσθένης μ᾽ ἀνέθηκεν ὁ Πόντιος ἐξ Ἐπιδάμνου, νικήσας ἵπποις καλὸν ἀγῶνα Διός" ("Ο Κλεοσθένης, γιος της Επιδάμνου, με αφιέρωσε μετά τη νίκη με τους ίππους του στους ένδοξους αγώνες του Δία").
Παντάρης ο Γελαίος

[[Δίδραχμο]] του 510-500 π.Χ. της [[Γέλα|Γέλας]]
Ο Παντάρης ο Γελαίος (γιος του Μενεκράτη, 6ος αιώνας π.Χ.) ήταν τύραννος της Γέλας στη Σικελία κατά τα τέλη του 6ου αιώνα π.Χ., και αναφέρεται πως ήταν ο πρώτος από τους ηγεμόνες των σικελικών πόλεων ο οποίος υπήρξε ολυμπιονίκης, καθώς το 508 π.Χ. στέφθηκε νικητής στο αγώνισμα του τέθριππου στην 68η διοργάνωση των ολυμπιακών αγώνων της αρχαιότητας. Γιος του και διάδοχός του το 505 π.Χ. ήταν ο Κλέανδρος.
Live at Wembley '86

Live at Wembley '86 είναι ο τίτλος του ζωντανά ηχογραφημένου άλμπουμ του βρετανικού ροκ συγκροτήματος Queen, το οποίο κυκλοφόρησε στις 26 Μαΐου του 1992 μέσω της δισκογραφικής εταιρείας "Parlophone" στην Ευρώπη και της "Hollywood" στην Βόρεια Αμερική.

Η ηχογράφηση του άλμπουμ πραγματοποιήθηκε τον Ιούλιο του 1986 στο στάδιο Γουέμπλεϊ, σε μία περίοδο όπου το συγκρότημα ήταν ιδιαίτερα δημοφιλές στην πατρίδα του, αφού το άλμπουμ ""A Kind of Magic" είχε ανέβει στο # 1 του καταλόγου επιτυχιών, το ομώνυμο σινγκλ είχε σκαρφαλώσει στο Top-10, το σάουντρακ της ταινίας "Χαϊλάντερ"" ακουγόταν σε όλο τον κόσμο και η εμφάνιση τους στο φιλανθρωπικό φεστιβάλ "Live Aid" την προηγούμενη χρονιά υπήρξε θριαμβευτική. Αυτό οδήγησε σε sold-out των δύο εμφανίσεων τους, όπως και την πρόταση για μία τρίτη συναυλία, όπου ο μάνατζερ τους αρνήθηκε, με σκοπό μία εμφάνιση στο Knebworth Park.

Οι συναυλίες στο Γουέμπλεϊ ηχογραφήθηκαν και βιντεοσκοπήθηκαν, με αποτέλεσμα να κυκλοφορήσει μία βίντεοκασέτα το 1990 με τίτλο "Real Magic", ακολουθούμενη από το διπλό άλμπουμ δύο χρόνια αργότερα.
Μεγακλής ο Αθηναίος

[[Στατήρας]] της [[Ολυμπία|Ολυμπίας]] ο οποίος χρονολογείται μεταξύ της 82ης (452 π.Χ.) και 87ης (432 π.Χ.) διοργάνωσης των [[Ολυμπιακοί αγώνες στην αρχαιότητα|αρχαίων ολυμπιακών αγώνων]].
Ο Μεγακλής ο Αθηναίος (5ος αιώνας π.Χ.), ήταν αρχαίος Έλληνας ολυμπιονίκης από την Αθήνα ο οποίος στέφθηκε νικητής στο αγώνισμα του τέθριππου στους 86ους (436 π.Χ.) ολυμπιακούς αγώνες της αρχαιότητας. Είναι πιθανό πως σύμφωνα με τον 7ο Πυθιόνικο του Πινδάρου γίνεται αναφορά στον πατέρα του Μεγακλή ο οποίος υπήρξε Πυθιονίκης και ονομαζόταν επίσης Μεγακλής, και πως ήταν απόγονος του ολυμπιονίκη Αλκμαίωνα.
Αλίσια Βικάντερ

Η Αλίσια Βικάντερ ("Alicia Amanda ­Vikander", 3 Οκτωβρίου 1988) είναι Σουηδή ηθοποιός και πρώην χορεύτρια. Γεννήθηκε το 1988 στο Γκέτεμποργκ της Σουηδίας.
Βαγγέλης Λιάπης

Ο Βαγγέλης Λιάπης (1914 - 2008) ήταν Έλληνας μελετητής και λαογράφος.
Πολυκλής ο Λακεδαιμόνιος

[[Στατήρας]] της [[Ολυμπία|Ολυμπίας]] ο οποίος χρονολογείται μεταξύ της 82ης (452 π.Χ.) και 87ης (432 π.Χ.) διοργάνωσης των [[Ολυμπιακοί αγώνες στην αρχαιότητα|αρχαίων ολυμπιακών αγώνων]].
Ο Πολυκλής ο Λακεδαιμόνιος (5ος αιώνας π.Χ.) ή Πολυκλέας ή Πολύχαλκος, ήταν αρχαίος Έλληνας ολυμπιονίκης από την Σπάρτη ο οποίος στέφθηκε νικητής στο αγώνισμα του τέθριππου στους 85ους (440 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία κατά την διήγηση του Παυσανία κρατούσε μια κορδέλα στο δεξί του χέρι, και από κάτω υπήρχαν 2 παιδιά τα οποία ζητούσαν την κορδέλα, ενώ η επιγραφή του ανδριάντα ανέφερε πως υπήρξε περιοδονίκης στο ίδιο αγώνισμα, με νίκες στα Πύθια, Νέμεα και Ίσθμια.
Σεμπάστιαν Κοχ

Ο Σεμπάστιαν Κοχ ("Sebastian Koch") είναι Γερμανός ηθοποιός. 

Γεννήθηκε το 1962 στην Καρλσρούη, μεγάλωσε στη Στουτγκάρδη και ζει στο Βερολίνο. Είναι απόφοιτος της δραματικής σχολής Otto Falkenberg. Έχει πρωταγωνιστήσει σε πολλές ταινίες στην Ευρώπη και στις ΗΠΑ, μεταξύ αυτών: "Μαύρη λίστα", "Οι Ζωές των Άλλων" και "Ο Θεός αγαπάει το χαβιάρι".
Συπαληττός

Ο Συπαληττός ή "Συπάληττος" () (ο δήμος: Συπαληττού, Δήμος Συπαληττίων ή Δήμος Συπαληττέων) ήταν αρχαίος οικισμός και δήμος της Κεκροπίδας (περιοχή της Αρχαίας Αττικής και φυλή της αρχαίας Αθήνας).
Τρινέμεια

Η Τρινέμεια ή τα "Τρινέμεα" ή οι "Τρινεμείς" ή "Εκάλη Τρινέμειαν" () (ο δήμος: Τρινεμείς, Δήμος Τρινεμείων ή Δήμος Τρινεμιέων) ήταν αρχαίος οικισμός και δήμος της Κεκροπίδας (περιοχή και φυλή της αρχαίας Αθήνας).
Ντίλαν Έβερετ

Ο Ντίλαν Έβερετ (αγγλ.: "Dylan Everett", γενν. 24 Ιανουαρίου 1995) είναι Καναδός ηθοποιός. Έγινε γνωστός από τη συμμετοχή του στη τηλεοπτική σειρά Ίντι, ως Μάρλον Παρκς. Γεννήθηκε στο Τορόντο του Καναδά το 1995.
Χριστόφορος Λιοντάκης

Ο Χριστόφορος Λιοντάκης (1945–2019) ήταν βραβευμένος Έλληνας ποιητής και μεταφραστής.
Αρισταίος ο Πρεσβύτερος

Ο Αρισταίος ο Πρεσβύτερος (370 – 300 π.Χ.) ήταν Έλληνας μαθηματικός ο οποίος διαδέχτηκε τον Εύδοξο τον Κνίδιο στη λειτουργία της σχολής της Κυρήνης, και είναι κυρίως γνωστός για την εργασία του στις κωνικές τομές.
Νάνσυ Μακρή

Η Νάνσυ Μακρή (γενν. 5 Σεπτεμβρίου 1962) είναι καθηγήτρια Χημείας και Φυσικής στο Πανεπιστήμιο του Ιλλινόις στην πόλη Ουρμπάνα-Σαμπέιν "(Urbana–Champaign)", όπου και είναι η κύρια ερευνήτρια στη δική της ερευνητική ομάδα. Η ομάδα αυτή ερευνά τη θεωρητική κατανόηση της κβαντικής δυναμικής συμπυκνωμένης φάσης. Μελετά τη θεωρητική κβαντική των πολυατομικών συστημάτων, και έχει αναπτύξει μεθόδους για μακροχρόνιες προσομοιώσεις αναπόσπαστων αριθμητικών πορειών των κβαντικών ποσοτικμηχανικών συστημάτων.
Ομοσπονδία Καλαθοσφαίρισης Βενεζουέλας

Η Ομοσπονδία Καλαθοσφαίρισης Βενεζουέλας (ισπανικά: "Federación Venezolana de Baloncesto", FVB) είναι το όργανο διοίκησης της καλαθοσφαίρισης στη Βενεζουέλα. Εδρεύει στο Σαν Χουάν και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βενεζουέλας.
Ομοσπονδία Καλαθοσφαίρισης Βραζιλίας

Η Ομοσπονδία Καλαθοσφαίρισης Βραζιλίας (πορτογαλικά: "Confederação Brasileira de Basketball", CBB) είναι το όργανο διοίκησης της καλαθοσφαίρισης στη Βραζιλία. Εδρεύει στο Ρίο ντε Τζανέιρο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Βραζιλίας.
Ναπολέων Μαραβέγιας

Ο Ναπολέων Μαραβέγιας είναι Έλληνας πανεπιστημιακός, καθηγητής Μακροοικονομικής Ανάλυσης, Ευρωπαϊκής Οικονομικής Ολοκλήρωσης στο Τμήμα Πολιτικής Επιστήμης και Δημόσιας Διοίκησης, πρώην Αναπληρωτής Πρυτάνεως του Εθνικού και Καποδιστριακού Πανεπιστημίου Αθηνών και πρώην υπηρεσιακός Υπουργός.
Φώτης Αρβανίτης

Ο Φώτης Αρβανίτης (17 Οκτωβρίου 1938 - 12 Ιουλίου 2016), του Νικολάου και της Ευανθίας, ήταν Έλληνας επιχειρηματίας και πολιτικός.
Θάλασσα του Λαμπραντόρ

Θάλασσα του Λαμπραντόρ (αγγλ. "Labrador Sea", γαλλ. "mer du Labrador") ονομάζεται η περιοχή του Βόρειου Ατλαντικού Ωκεανού που βρίσκεται ανάμεσα στη Χερσόνησο Λαμπραντόρ και τη Γροιλανδία. Οι πλευρές της στα νοτιοδυτικά, στα βορειοδυτικά και στα βορειοανατολικά συναντούν ηπειρωτικές υφαλοκρηπίδες. Στα βόρεια, η Θάλασσα του Λαμπραντόρ συνδέεται με τον Κόλπο του Μπάφιν δια του πορθμού του Ντέιβις.

Η θάλασσα περιέχει ένα από τα μεγαλύτερα συστήματα καταβυθιζόμενων ρευμάτων πυθμένα, τον Μεσοωκεάνειο Δίαυλο Βορειοδυτικού Ατλαντικού (Northwest Atlantic Mid-Ocean Channel, NAMOC), που ρέει επί χιλιάδες χιλιόμετρα κατά μήκος του πυθμένα της προς τον ανοικτό Ατλαντικό ωκεανό, μεταφέροντας αργά ιζήματα από τις υφαλοκρηπίδες.
Μοντούλι

To Μοντούλι (Αγγλικά "Urban Ward Monduli", Σουαχίλι "Monduli Mjini"), είναι Αστικό Τμήμα της Περιοχής Μοντούλι ("Monduli District"), στην Περιφέρεια Αρούσα ("Arusha Region") της Τανζανίας.

Σύμφωνα με την Εθνική Απογραφή της Τανζανίας του 2012, ο πληθυσμός στο Τμήμα Αστικό Τμήμα Μοντούλι ("Monduli"), είχε πληθυσμό 7.796 άτομα.<ref name="Monduli Mjini">
Ο σωσίας

Ο σωσίας (Двойник) είναι μία νουβέλα του Ρώσου συγγραφέα Φιοντόρ Ντοστογιέφσκι. Δημοσιεύθηκε για πρώτη φορά στις 30 Ιανουαρίου 1846 στο μηνιαίο λογοτεχνικό περιοδικό "Отечественные записки" («Πατριωτικά χρονικά»). Στη συνέχεια αναθεωρήθηκε και επανεκδόθηκε από τον συγγραφέα το 1866.
Επιεικίδες

Οι Επιεικίδες ή "Επικείδες" () (ο δήμος: Δήμος Επιεικιδών ή Δήμος Επικειδών) ήταν αρχαίος οικισμός και δήμος της Κεκροπίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Επιεικίδες) ονομάζονταν και οι δημότες του δήμου αυτού.lol
Ιωάννης Φωκιανός

Ο Ιωάννης Φωκιανός (Αθήνα, 1845 – Αθήνα, 1896) υπήρξε ένας από τους πρώτους Έλληνες γυμναστές, συγγραφέας αθλητικών βιβλίων και σημαντικός παράγοντας του ελληνικού αθλητισμού από τη δεκαετία του 1870 και έως το τέλος του 19ου αιώνα.
Νικόλαος Μεσαρίτης

Ο Νικόλαος Μεσαρίτης (Κωνσταντινούπολη, 1163 ή 1164 - μετά το 1224) ήταν Βυζαντινός συγγραφέας και θεολόγος. Καταγόταν από αριστοκρατική οικογένεια, ο πατέρας του ήταν πρόεδρος της Συγκλήτου και ήταν ο νεώτερος αδελφός του Ιωάννη Μεσαρίτη. Κατέλαβε τα ανώτατα εκκλησιαστικά αξιώματα του σκευοφύλακα στην εκκλησία Θεοτόκο του Φάρου στην Κωνσταντινούπολη, του μητροπολίτη Εφέσου και του έξαρχου Ασίας
Χάινριχ Κράμερ

Ο Χάινριχ Κράμερ ("Heinrich Kramer", 1430 - 1505) ήταν Γερμανός κληρικός και ιεροεξεταστής.

Ο Χάινριχ αγαπούσε τον Θεό με ένα πολύ ιδιαίτερο τρόπο. Από το 1474 έως το 1484, ως ιεροεξεταστής φυλάκισε, βασάνισε και θανάτωσε χιλιάδες ανθρώπους στο Τιρόλο, το Σάλτσμπουργκ, τη Βοημία και τη Μοραβία.

Μαζί με τον Γιάκομπ Σπρένγκερ συνέταξαν το "Malleus Maleficarum", όπου ισχυρίζονταν ότι είχαν εξουσιοδοτηθεί από τον Πάπα Ιννοκέντιο Η΄, μέσω της παπικής βούλας "Summis desiderantes affectibus" της 5ης Δεκεμβρίου του 1484, να ασκήσουν διώξεις κατά των μαγισσών σε όλη τη Γερμανία για να καταπολεμηθούν με σφοδρότητα οι δαιμονικές συνομωσίες ενάντια στη χριστιανοσύνη. Αμφότεροι οι Κράμερ και Σπρένγκερ ήταν πολυγραφότατοι συγγραφείς και μέρος του "Malleus Maleficarum" ενσωματώνει ένα περιεκτικό χειρόγραφο σχετικά με τη μαγική τέχνη, το οποίο είχε γράψει ο Κράμερ το 1485. Βασισμένο γενικά στη βιβλική δήλωση, «"καμία μάγισσα δεν πρέπει να αφήνεις να ζει"» (Έξοδος 22:17 [18]), το βιβλίο πήρε κάποια στοιχεία από τις Γραφές και από έργα του Αριστοτέλη, του Αυγουστίνου και του Θωμά Ακινάτη για να υποστηρίξει τους ισχυρισμούς του.

Ο Κράμερ και ο Σπρένγκερ προσπαθούσαν να αποσαφηνίσουν τα νοήματα και τα χαρακτηριστικά της μαγείας και να ξεκαθαρίσουν εντελώς την εικόνα της «μάγισσας». Το "Malleus Maleficarum", γραμμένο στα λατινικά, το ολοκλήρωσαν το 1486 ως ένα εγχειρίδιο που απευθύνεται σε κυνηγούς μαγισσών και το οποίο βρίθει από μισογύνικες αναφορές. Σ' αυτό, οι δύο δομινικανοί μοναχοί συνέλεξαν όλες τις πληροφορίες σχετικά με την συνεργασία του σατανά με τις μάγισσες (μέρος Ι) και τις μεθόδους των μαγισσών (μέρος ΙΙ) από τις ανακρίσεις που οι ίδιοι είχαν πραγματοποιήσει. Επίσης, γίνεται αναφορά για την επιρροή της σελήνης: «"Τα άστρα μπορούν να επηρεάσουν ακόμα και τους ίδιους τους διαβόλους"». 

Οι Κράμερ και Σπρένγκερ υπέβαλαν το "Malleus Maleficarum" στη Σχολή Θεολογίας του Πανεπιστημίου της Κολωνίας στις 9 Μαΐου του 1487, ελπίζοντας ότι θα εγκριθεί. Τελικά το εξέδωσαν χωρίς έγκριση και το κείμενο έγινε τόσο δημοφιλές, ώστε πούλησε περισσότερα αντίτυπα από οποιοδήποτε άλλο έργο, εκτός της Βίβλου. Κατά τον 16ο αιώνα εκτελέστηκαν στην πόλη Τριρ περί τις επτά χιλιάδες, στην Τουλούζ περί τις τετρακόσιες και στη Μεγάλη Βρετανία πάνω από επτακόσιες «μάγισσες».
Γκαμπριέλ Μιλέ

Ο Γκαμπριέλ Μιλέ ("Gabriel Millet", 17 Απριλίου 1867 – 8 Μαΐου 1953) ήταν Γάλλος αρχαιολόγος και ιστορικός.
Pokémon Go

Το Pokémon Go είναι δωρεάν εφαρμογή επαυξημένης πραγματικότητας για έξυπνες συσκευές, που χρησιμοποιεί την τοποθεσία των παικτών και αναπτύχθηκε από την Niantic, ενώ εκδόθηκε από την εταιρεία "The Pokémon Company" ως μέρος της σειράς "Pokémon." Το παιχνίδι κυκλοφόρησε τον Ιούλιο του 2016 για συσκευές iOS και Android.

Το παιχνίδι δίνει τη δυνατότητα στους παίκτες να πιάνουν, να μονομαχούν και να προπονούν εικονικά πλάσματα, τα οποία ονομάζονται "Pokémon", και τα οποία εμφανίζονται μέσω ενός ειδικού λογισμικού στην οθόνη, η οποία αποτυπώνει μέσω κάμερας τον πραγματικό κόσμο. Η εφαρμογή χρησιμοποιεί το GPS και την κάμερα της συμβατής συσκευής. Το παιχνίδι είναι δωρεάν, αλλά υποστηρίζει τη δυνατότητα αγορών εντός της εφαρμογής για "PokéBalls" (μπάλες για την δέσμευση Pokémon) και άλλων αντικειμένων. Μία επιπλέον φορητή συσκευή Bluetooth, το "Pokémon Go Plus", κυκλοφόρησε τον Σεπτέμβριο του 2016, ώστε οι χρήστες να έχουν τη δυνατότητα να το αιχμαλωτίσουν πατώντας απλώς ένα κουμπί, χωρίς ο χρήστης να χρειάζεται να κοιτάζει διαρκώς την συσκευή του.

Το παιχνίδι αμέσως μετά την κυκλοφορία του έγινε μία από τις πιο διάσημες εφαρμογές για κινητές συσκευές με εκατομμύρια κατεβάσματα (downloads), ξεπερνώντας στις Ηνωμένες Πολιτείες της Αμερικής κατά πολύ το ρεκόρ που κατείχε το "Candy Crush Saga", και αυτό είχε ως αποτέλεσμα τη ραγδαία αύξηση των μετοχών της Nintendo, η οποία κατέχει ένα μέρος της "The Pokémon Company". Λίγους μήνες μετά την κυκλοφορία της εφαρμογής μεγάλος αριθμός παικτών αποχώρησε, η Niantic όμως ανακοίνωση πως η εφαρμογή θα βελτιώνεται διαρκώς με τακτικές αναβαθμίσεις και events. Τον Νοέμβριο του 2016 το πρώτο μεγάλο Halloween event έλαβε χώρα ικανοποιώντας αρκετούς χρήστες της εφαρμογής. Το "Pokémon Go" επαινέθηκε από κάποιους επαγγελματίες του ιατρικού κλάδου για την δυνητική βελτίωση της ψυχικής και σωματικής υγείας των παικτών, αλλά υπήρξαν και αντιδράσεις που βασίζονται σε πιθανή αύξηση των ατυχημάτων και της ενόχλησης σε ορισμένες τοποθεσίες.
Άγιος Αυτόνομος

Ο Άγιος Αυτόνομος (πέθανε το 313) ήταν χριστιανός μάρτυρας. Λέγεται πως ήταν Ιταλός επίσκοπος που δραπέτευσε τον διωγμό του Διοκλητιανού μεταναστεύοντας στη Βιθυνία της Μικράς Ασίας. Δίδαξε τον Χριστιανισμό στην περιοχή, υπηρέτησε ως πρώτος επίσκοπος του Βιθυνίου, και στη συνέχεια μαρτύρησε. 

Εορτάζεται στις 12 Σεπτεμβρίου από την Ορθόδοξη Εκκλησία.
Εμμανουήλ Κυριακού

Ο Εμμανουήλ Κυριακού (;-1822) ήταν έμπορος της Θεσσαλονίκης και υποπρόξενος της Δανίας στην Θεσσαλονίκη.
Ισίδωρος ο Αλεξανδρεύς

Ο Ισίδωρος ο Αλεξανδρεύς (450-520) ήταν Έλληνας φιλόσοφος και ένας από τους τελευταίους νεοπλατωνιστές. Έζησε στην Αθήνα και την Αλεξάνδρεια κατά τα τέλη του 5ου αιώνα, και κατά τον καιρό που ήταν στην Αθήνα ανέλαβε την διεύθυνση της Ακαδημίας διαδεχόμενος τον Μαρίνο τον Νεαπολίτη.